stanford-oval/wikipedia huggingface dataset:
Leo Ruuskanen
Kirjallisuutta

Sari Wuorinen, Leo Ruuskanen ja Elonkorjaajat, Jyväskylän yliopiston taide- ja kulttuuriaineiden muuntokoulutus, 2003. – (Jyväskylän taidemuseon julkaisuja ; Jyväskylän yliopiston Taide, tiede ja teknologia -muuntokoulutuksen julkaisuja nro 2/2003)
Latvian Fed Cup -joukkue

| 0 | 1 | 2 |
| --- | --- | --- |
Latvian Fed Cup -joukkue
Kapteeni: Daiga Juska
ITF-ranking: 12.
Ensimmäinen vuosi: 1992
Vuodet: 28
Maaottelut (V–T): 100 (51–49)
Vuodet maailmanlohkossa: 3
Päivitetty: 26.2.2019
Latvian Fed Cup -joukkue edustaa Latviaa Fed Cupissa. Se toimii Latvian tennisliiton alaisuudessa. Latvia osallistui Fed Cupiin ensimmäisen kerran vuonna 1992. Siihen asti latvialaiset pelaajat olivat edustaneet Neuvostoliittoa. Kaiken kaikkiaan Latvia on pelannut 100 maaottelua, joista voittanut 51 ja hävinnyt 49. Paras saavutus maalta on vuodelta 1993, jolloin se ylsi 16 parhaan joukkoon.
Vuoden 2019 Fed Cupissa pelanneet

Anastasija Sevastova
Jeļena Ostapenko
Diāna Marcinkēviča
Leo Ress

| Leo Ress> Henkilötiedot |
| --- | --- |
Syntynyt: 16. tammikuuta 1951 (ikä 73)
Kansalaisuus:   Saksa
Leo Ress (s. 16. tammikuuta 1951) on saksalainen insinööri. Ress toimi Sauberin Formula 1 -tallin teknisenä johtajana vuosina 1993–2000, jolloin hänet korvasi tehtävässään Willi Rampf, mutta Ress jatkoi Sauberilla suunnittelijana, kunnes erosi vuoden 2002 lopussa.
Aiheesta muualla

GrandPrix.com
Lentopallon naisten Euroopan-mestaruuskilpailut 2021

Espanjan ja Saksan välinen alkusarjan ottelu.
Lentopallon naisten Euroopan-mestaruuskilpailut 2021 pelattiin neljässä maassa 18. elokuuta – 4. syyskuuta. Pelikaupunkeina olivat Serbian Belgrad, jossa pelattiin myös mitaliottelut, Bulgarian Plovdiv, Kroatian Zadar ja Romanian Cluj-Napoca. Mukana oli 24 joukkuetta. Ne pelasivat neljässä kuuden joukkueen alkulohkossa yksinkertaisen sarjan, ja pudotuspeleihin pääsi kustakin lohkosta neljä joukkuetta.
Loppuottelussa Italia voitti Serbian eräluvuin 3–1. Turnauksen arvokkaimmaksi pelaajaksi valittiin Italian Paola Ogechi Egonu.
Joukkueet

Alkulohko A: Azerbaidžan, Belgia, Bosnia ja Hertsegovina, Ranska, Serbia, Venäjä
Alkulohko B: Bulgaria, Espanja, Kreikka, Puola, Saksa, Tšekki
Alkulohko C: Italia, Kroatia, Slovakia, Sveitsi, Unkari, Valko-Venäjä
Alkulohko D: Alankomaat, Romania, Ruotsi, Suomi, Turkki, Ukraina
Sijoitukset

| Sija | Joukkue |
| --- | --- |
1.:  Italia
2.:  Serbia
3.:  Turkki
4.:  Alankomaat
Kälkäjärvien Alajärvi

| Kälkäjärvien Alajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°58′46″N, 26°19′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kälkäjoen valuma-alue (14.95)
Laskujoki:  Kälkäjoki Puulaan 
Järvinumero:  14.952.1.001
Mittaustietoja
Pinnankorkeus:  104,4 m  
Pituus:  910 m  
Leveys:  470 m  
Rantaviiva:  2,839 km  
Pinta-ala:  30,581 ha  
Saaria:  1 
 fiKälkäjärvien Alajärvi 
Kälkäjärvien Alajärvi  on Keski-Suomessa Joutsassa  Havumäen lähellä sijaitseva järvi. Toinen Kälkäjärvi on Kälkäjärvien Yläjärvi.
Maantietoa

Järvi on 910 metriä pitkä, 470 metriä leveä, ja sen pinta-ala on 31 hehtaaria. Järvellä on kartan mukaan yksi saari.  Sen rantaviivan pituus on 2,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kälkäjoen valuma-alueella (14.95), jonka Havujoen alueeseen (14.952) se kuuluu. Järven vedenpinnan korkeus on 104,4 metriä mpy.
Lewis Morris

| Lewis Morris |
| --- | --- |
 Lewis Morris
Henkilötiedot
Syntynyt: 1833
Kuollut: 1907 (73–74 vuotta)
Ammatti:  kirjailija
Kirjailija
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Lewis Morris (1833–1907), Sir, oli walesilainen runoilija, jonka tunnetuimmat ja merkittävimmät teokset ovat runokokoelma Songs of two worlds (1872–1875), Tennysonia jäljittelevä draama Gwen (1878) ja mytologinen eepos The epic of Hades (1877). Complete works ilmestyi 1905.
Aiheesta muualla

Kuvia tai muita tiedostoja aiheesta Lewis Morris Wikimedia Commonsissa
Külajärv (Vellavere)

| Külajärv |
| --- | --- |
Valtiot:  Viro
Maakunnat:  Tartumaa
Kunnat:  Elvan kunta
Koordinaatit:  58°15′39″N, 26°24′18″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Elva jõen valuma-alue
Järvinumero:  VEE2092500
Mittaustietoja
Rantaviiva:  0,742 km
Pinta-ala:  3,9  ha 
Keskisyvyys:  6,9 m
Suurin syvyys:  25 m
 fiKülajärv 
Külajärv (myös Vellavere järv, Tootsi järv, Mõõkjärv) on Virossa Tartumaalla Elvan kunnassa Vellaveren kylässä sijaitseva järvi.
Maantietoa

Järven ympäristö on metsää ja peltoa vuorottelevaa perinnemaisemaa. Järven pinta-ala on 4,3 hehtaaria ja se on 300 metriä pitkä ja 200 metriä leveä. Järvi on luodattu ja sen keskisyvyys on 6,9 metriä ja suurin syvyys 25 metriä. Järven laskennalliseksi tilavuudeksi voidaan määrittää 0,00027 kuutiokilometriä eli 0,27 miljoonaa kuutiometriä . Järven rantaviivan pituus on 750 metriä ja järven soistuneiden rantojen rantojen pohjat ovat mutaisia. Lounaasta siihen laskee metsäoja, joka saa vettä myös viereisestä Korgejärvestä. Laskuoja lähtee järven pohjoispäästä ja se luikertelee polveilevassa maastossa muutama kilometri ennen kuin se laskee Viisjaagun järveen. Se puolestaan laskee Elvan jokeen.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (vir. keskmise karedusega kihistunud veega järv).
Järvi luokitellaan limnologisesti hypertrofiseksi järveksi, kun veden ravinnepitoisuudet ovat erittäin korkealla (vir. hüpertroofne tai liigtoiteline, HY). Silloin on järven biomassa suuri sekä mikrobitason että vesikasvillisuuden osalta.
Historiaa

Järvi on syntynyt viimeisen jääkauden jälkeen, kun ikiroudan sulamisessa ympäristöön syntyi termokarstia. Karstista muodostui syvä kuoppa, johon kertyi vettä järveksi asti.
Kälkäjärvien Yläjärvi

| Kälkäjärvien Yläjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°59′04″N, 26°18′19″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kälkäjoen valuma-alue (14.95)
Laskujoki:  koski Alajärveen 
Järvinumero:  14.952.1.002
Mittaustietoja
Pinnankorkeus:  107 m  
Pituus:  1,3 km  
Leveys:  470 m  
Rantaviiva:  3,76 km  
Pinta-ala:  34,493 ha  
Saaria:  1 
 fiKälkäjärvien Yläjärvi 
Kälkäjärvien Yläjärvi  on Keski-Suomessa Joutsassa  Havumäen lähellä sijaitseva järvi. Toinen Kälkäjärvi on Kälkäjärvien Alajärvi.
Maantietoa

Järvi on 1,3 kilometriä pitkä, 470 metriä leveä, ja sen pinta-ala on 34 hehtaaria. Järvellä on kartan mukaan yksi saari.  Sen rantaviivan pituus on 3,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kälkäjoen valuma-alueella (14.95), jonka Havujoen alueeseen (14.952) se kuuluu. Järven vedenpinnan korkeus on 107 metriä mpy.
Leštinyn puukirkko

Leštinyn puukirkko on kirkko Leštinyn kunnassa, Slovakiassa. Se kuuluu maailmanperintöluettelon kohteeseen Slovakian Karpaattien puukirkot.
Paikalliset puusepät rakensivat kirkon vuosien 1688–1689 aikana. Kirkon ulkoasua korjattiin 1770-luvulla. Samalla tuntematon taiteilija lisäsi uusia koristeaiheita 1600-luvun lopulla maalattuihin laivan koristekuvioihin. Kellotorni rakennettiin vuonna 1777.
Kirkko muistuttaa arkkitehtuuriltaan paljon maallista rakennusta. Se rakennettiin jyrkkään rinteeseen kylän päätien varrelle. Rinteen vaikutus pienennettiin kivisellä pohjamuurilla, jossa sijaitsee krypta. Kirkon sisätilat on koristeltu värikkäästi. Myöhemmin rakennettu kellotorni on yhdistetty päärakennukseen avoimella porraskäytävällä.
Leštiny

| Leštiny |
| --- | --- |
 Leštinyn puinen kirkko kuuluu Unescon maailmanperintöluetteloon.
 Leštiny
 Koordinaatit: 49°11′N, 19°21′E 
Valtio:  Slovakia
Alue:  Žilina
Piiri:  Dolný Kubín
Pinta-ala:  
 – Kokonaispinta-ala:  6.93 km²
Korkeus:  586 m
Väkiluku (2006):  230
 – Väestötiheys:  33 as./km²
 
 www.obeclestiny.sk 
Infobox OKVirheellinen NIMI-arvo: 
Leštiny on kylä ja kunta Slovakiassa. Se sijaitsee Žilinan alueen Dolný Kubínin piirissä. Leštiny on pinta-alaltaan 6,93 neliökilometriä ja siellä on 230 asukasta (31.12.2006).
Leštiny sijaitsee historiallisen Oravan alueen eteläosassa Pohjois-Slovakiassa. Kylästä on matkaa piirinsä pääkaupunkiin Dolný Kubíniin seitsemän kilometriä. Historiallisissa lähteissä Leštiny mainitaan ensimmäisen kerran vuonna 1381. Kylässä sijaitsee vuosina 1688–1689 rakennettu puukirkko, joka kuuluu maailmanperintöluetteloon.
Lewis Sperry Chafer

Lewis Sperry Chafer (27. helmikuuta 1871 – 22. elokuuta 1952) oli yhdysvaltalainen teologi. Hän perusti Dallasin teologisen seminaarin vanhemman veljensä Rollin Thomas Chaferin kanssa. (1868-1940), Chafer toimi sen ensimmäisenä presidenttinä ja oli vaikutusvaltainen kristillisen dispensationalismin kannattaja 1900-luvun alussa. John Hannah kuvaili Chaferia visionääriseksi raamatunopettajaksi, evankeliumin saarnaajaksi, rukousmieheksi, kuka on hurskas. Yksi hänen opiskelijoistaan, Charles Caldwell Ryrie, tuli maailmankuuluksi teologiksi ja tutkijaksi.
Opit

Lewis Sperry Chafer opetti Kiliasmia, kristillistä Sionismia, ja ilmaisen armon teologiaa. Chafer, kuten monet ilmaisen armon teologit opetti, että kreikan kielen sana "metanoia" (monesti käännettynä "parannus"), viittaa mielenmuutokseen Jeesuksesta, olevana synonyymi uskolle.
Lauklampi (Siuntio)

| Lauklampi |
| --- | --- |
Valtiot:  Suomi 
Paikkakunta:  Siuntio
Koordinaatit:  60°13′44″N, 24°13′38″E
Järvinumero:  22.002.1.008
Mittaustietoja
Pinnankorkeus:  69 m 
Rantaviiva:  2,6 km 
Pinta-ala:  0,19 km² 
Suurin syvyys:  2,8 m 
 fiLauklampi 
Lauklampi on matala, humuspitoinen järvi Siuntion pohjoisosassa läntisellä Uudellamaalla. Sen pinta-ala on 19,4 hehtaaria. Etäisyys Siuntion asemanseudulta on yhdeksän kilometriä pohjoiseen ja Helsingin keskustasta 40 kilometriä länteen.
Maantiede

Lauklammen etelä–pohjoissuuntainen pituus on noin kilometrin, järven eteläosan leveys on 300 metriä, pohjoisosan leveys on 100 metriä. Järvi on saareton. Laukalammen lähin ympäristö on metsää, rannoilla on useita pientaloja. Lähistöllä sijaitsee useita pieniä järviä, kuten Tuohilampi ja Syvälampi. Noin 2,6 kilometriä itään sijaitsee Karhujärvi.
Lauklampeen ei virtaa selkeästi erottuvia tulouomia. Lauklammen läntisimmästä kolkasta virtaa laskuoja runsaan 200 metrin päähän länteen Tuohilampeen, jonka korkeustaso on 8,6 metriä Lauklampea alempi.
Lauklammen kuormitus on arvioitu vähäiseksi.
Lauklampi (22.002.1.008) kuuluu Tjusträskin alueeseen (22.002), joka on kolmannen jakovaiheen vesistö Siuntionjoen vesistössä (22). Lauklampi on toiseksi laajin Tjusträskin alueen yhdeksästä vähintään hehtaarin laajuisesta vakavedestä. Alueen vakavesistä yli kymmenen hehtaarin laajuisia ovat Lauklammen ohella Tjusträsk, Storträsk, Kynnarträsk ja Tuohilampi.
Läntisellä Uudellamaalla on kolme Lauklampea, kaksi niistä Lohjalla: Koikkalan Lauklampi ja Puujärven Lauklampi, josta pieni osa sijaitsee Salon alueella.
Len Lesser

Leonard King "Len" Lesser (3. joulukuuta 1922 New York – 16. helmikuuta 2011 Burbank, Kalifornia) oli yhdysvaltalainen näyttelijä. Hän esiintyi pienissä rooleissa muiden muassa televisiosarjoissa Seinfeld ja Kaikki rakastavat Raymondia.
Lesser aloitti 1950-luvulla aktiivisimman uransa, jonka varrelle mahtui myös useita elokuvia. Lesser kuoli helmikuussa 2011 keuhkokuumeen komplikaatioihin.
Aiheesta muualla

Len Lesser Internet Movie Databasessa. (englanniksi)
Latvialaiset eurokolikot

Eurokolikkojen keräilijöille tarkoitettu aloituspakkaus
Latvialaiset eurokolikot ovat Latvialle suunniteltuja eurokolikoita. Latvia siirtyi euroon 1. tammikuuta 2014, jolloin latvialaiset eurokolikotkin tulivat käyttöön, korvaten aikaisemman valuutan latin.
Kolikkojen kuva-aiheet

| 0,01 € | 0,02 € | 0,05 € |
| --- | --- | --- |

Pieni valtionvaakuna
| 0,10 € | 0,20 € | 0,50 € |

Suuri valtionvaakuna
| 1 € | 2 € | Syrjäkirjoitus 2 € |

Latvia-neito
Lähde:
Aiheesta muualla

Latvian eurokolikot Latvian virallisilla euroon siirtymisen informaatiosivuilla
Bank of Latvia
The Euro Information Website- Latvia
Len Faki

| Len Faki |
| --- | --- |
 Len Faki esiintymässä Sea You -festivaaleilla Freiburg im Breisgaussa heinäkuussa 2015.
Henkilötiedot
Koko nimi:  Levent Faki
Ammatti:  tuottaja, DJ
Muusikko
Taiteilijanimi:  Len Faki La Monde
Aktiivisena:  1999–
Tyylilajit:  tekno, elektroninen tanssimusiikki
Levy-yhtiöt:  Ostgut Ton
  [ Muokkaa Wikidatassa ] [ ohje ]  
Len Faki (oikealta nimeltään Levent Faki) on saksalainen teknoa ja elektronista tanssimusiikkia tuottava artisti ja DJ. Faki tunnetaan myös hänen pseudonyymiltään La Monde. Hänellä on turkkilaiset sukujuuret. Len Faki on esiintynyt DJ:nä muun muassa Berliinin klubeilla Berghain ja Tresor, Frankfurtin klubilla U60311 ja festivaaleissa kuten saksalaisissa festivaaleissa Nature One ja SonneMondSterne sekä Belgian festivaalissa Alive. Hän teki läpimurtonsa vuonna 2007 julkaistessaan menestyksekkäät kappaleet ”Mekong Delta” sekä ”My Black Sheep”.
Aiheesta muualla

Kuvia tai muita tiedostoja aiheesta Len Faki Wikimedia Commonsissa
Lauklampi (Lohja, Koikkala)

| Lauklampi |
| --- | --- |
Valtiot:  Suomi 
Paikkakunta:  Lohja
Koordinaatit:  60°20′10″N, 24°12′08″E
Järvinumero:  23.035.1.002
Mittaustietoja
Pinnankorkeus:  57,5 m 
Rantaviiva:  0,9 km 
Pinta-ala:  0,05 km² 
Suurin syvyys:  3 m 
 fiLauklampi 
Lauklampi on kalliometsän ympäröimä järvi Koikkalassa Lohjan itäosassa läntisellä Uudellamaalla. Sen pinta-ala on 4,6 hehtaaria. Etäisyys Lohjan keskustasta on kaksitoista kilometriä koilliseen.
Maantiede

Lauklammen kaakkois–luoteissuuntainen pituus on 300 metriä. Järvi on saareton ja siihen virtaa vettä pohjoispuolisilta pelloilta, selvää luusuaa ei ole. Lauklammen eteläpuolella sijaitsee Lehmijärvi, lännessä ja pohjoisessa on Hiidenvesi. Vihdin Nummela sijaitsee kuutisen kilometriä Lauklammesta itään. Lauklammen itäpuolella kohoaa Laukmäki (90 metriä mpy).
Lauklampi on luokiteltu reheväksi.
Lauklampi (23.035.1.002) kuuluu Heinälammen valuma-alueeseen (23.035), joka on kolmannen jakovaiheen vesistö Karjaanjoen alueella (23). Toinen jakovaihe on Hiidenveden alue (23.03). Heinälammen alueen vakavedet ovat Lauklammen lisäksi Iso Myllylampi, Vähä Myllylampi ja Ahvenlampi.
Läntisellä Uudellamaalla on kolme Lauklampea: Lohjalla on Koikkalan Lauklammen lisäksi Puujärven Lauklampi ja Siuntion pohjoisosassa on Lauklampi.
Kovanaama

| Kovanaama |
| --- | --- |
 Elokuvan juliste.
Ohjaaja:  Aarne Tarkas
Käsikirjoittaja:  Aarne Tarkas
Tuottaja:  Mauno Mäkelä
Säveltäjä:  Kalevi Hartti
Kuvaaja:  Esko Töyri
Leikkaaja:  Nils Holm
Lavastaja:  Lauri Elo
Pääosat:  Lasse Pöysti Sirkka-Liisa Wilén Pentti Viljanen Toivo Mäkelä
Valmistustiedot
Valmistusmaa:  Suomi
Tuotantoyhtiö:  Fennada-Filmi
Ensi-ilta:  1954
Kesto:  95 min
Alkuperäiskieli:  Suomi
Budjetti:  12 733 642 mk
Aiheesta muualla
IMDb 
Elonet
Infobox OKNimi-testi OK: 
Kovanaama on suomalainen mustavalkoinen elokuva vuodelta 1954. Sen on ohjannut ja käsikirjoittanut Aarne Tarkas. Uljas Kandolin sai miessivuosasta Jussi-palkinnon.
Juoni

Lasse Pöystin esittämä nuori toimittaja Esko Pekuri uskoo tehneensä jymyjutun lehteen mutta se julkaistaankin pikku-uutisena. Turhautuneena hän suostuu juttuideaan, jossa hän tekeytyy amerikkalaiseksi gangsteriksi Larry Petersiksi ja aikoo viettää kaksi viikkoa vankilassa juttua varten. Peitetarinan mukaan hän odottaa sähkötuolituomion täytäntöönpanoa ja saakin nimen ”Kovanaama”. Avukseen Pekuri ottaa valokuvaaja Evert Pinsiön alias Hakkelus-Billin (Pentti Viljanen). Rikollispomo Anders järjestää Pekurin eli Säilyketölkki-Larryn vapaaksi, sillä hän tarvitsee tätä avuksi seuraavaan keikkaan. Keikalla gangsterit saavat sanomalehden kuvasta selville Pekurin oikean henkilöllisyyden. Rikollisjoukkoon veljensä murhan kostamiseksi soluttautunut Miss Judith (Sirkka-Liisa Wilén) pelastaa Pekurin viime hetkellä saapumalla poliisit mukanaan.
Näyttelijät

| 0 | 1 | 2 |
| --- | --- | --- |
|  Lasse Pöysti  | … |  Reportteri Esko Pekuri alias Säilyketölkki-Larry   |
|  Sirkka-Liisa Wilén  | … |  Miss Judith   |
|  Pentti Viljanen  | … |  Valokuvaaja Evert Pinsiö alias Hakkelus-Bill   |
|  Toivo Mäkelä  | … |  Anders, päällikkö   |
|  Uljas Kandolin  | … |  ylimatruusi Terävä   |
|  Heikki Savolainen  | … |  Hoppu   |
|  Matti Tamminen  | … |  Roivas   |
|  Sakari Jurkka  | … |  kapteeni   |
|  Tarmo Manni  | … |  kamreeri Uolevi Tiitinen   |
|  Jussi Jurkka  | … |  2. vanki   |
|  Åke Lindman  | … |  4. vanki   |
|  Pentti Irjala  | … |  1. vanki   |
|  Kaarlo Halttunen  | … |  Eemeli, kokki   |
|  Leo Jokela  | … |  konnat   |
|  Kauko Vuorensola  | … |  konnat   |
|  Kauko Laurikainen  | … |  konnat   |
|  Uuno Montonen  | … |  kookas vanki   |
|  Veikko Linna  | … |  faktori   |
|  Pia Hattara  | … |  äiti valokuvaamossa   |
|  Heimo Lepistö  | … |  3. vanki   |
|  Matti Lehtelä  | … |  vanki   |
|  Jalmari Parikka  | … |  vanki   |
|  Juhani Kumpulainen  | … |  konnia   |
|  Aimo Hiltunen  | … |  konnia   |
|  Matti Jämsä  | … |  konnia   |
|  Uolevi Lönnberg  | … |  ylivartija   |
Tuotanto

Elokuvan juonessa on viitteitä Suomen Filmiteollisuuden elokuvaan Radio tekee murron, joka puolestaan pohjautui toimittaja Usko Santavuoren radioreportaasiin.[lähde? ]
Työnimiä olivat Säilyketölkki-Jim, Etusivun juttu, Etusivun uutinen ja Tiirikka-Jim. Pienessä roolissa oli Apu-lehden toimittaja Matti Jämsä, joka teki kokemuksistaan kuvauksissa lehteen jutun.
Elokuvan ensi-ilta oli 29. tammikuuta 1954 Helsingissä Rexissä ja Tuulensuussa.
Arviot

Kriitikoiden arvioissa pidettiin yleisesti näyttelijävalintoja osuvina, ja myös kuvaus ja äänitys saavat kiitosta. Juha Nevalainen (Ilta-Sanomat) kuuli musiikissa myönteistä kokeilemisen halua mutta huomautti, ettei se aina tue juonenkulkua.
Aiheesta muualla

Kovanaama Elonet.
Long Tall Sally

| ”Long Tall Sally” Little Richard |
| --- | --- | --- |

Singlen tiedot
 Julkaistu: 1956
 Formaatti: 7″ ja 10″ vinyyli
 Tyylilaji: rock and roll
 Kesto: 02.10
 Levy-yhtiö: Specialty
Little Richardin muut singlet
| ”Tutti Frutti” 1955 | ”Long Tall Sally” 1956 | ”Rip It Up” 1956 |
Long Tall Sally on Robert Blackwellin, Enotris Johnsonin ja Little Richardin kirjoittama rock and roll -kappale, jonka levytti ensimmäisenä Little Richard vuonna 1956. Specialty Records julkaisi kappaleen singlenä b-puolenaan ”Slippin’ and Slidin’”. Singlen molemmat puolet kuuluvat Here’s Little Richard -studioalbumille.[lähde? ]
Myöhemmin kappaleesta on tehty satoja cover-versioita. Oman versionsa ovat levyttäneet muun muassa Eddie Cochran, The Beatles, Elvis Presley sekä The Kinks, jonka ensimmäinen single se samalla oli.[lähde? ]
Käännös suomeksi
LightScribe

LightScribe-levy, jonka pintaan on poltettu Wikipedian logo
LightScribe on Hewlett-Packardin (HP) kehittämä tekniikka, joka mahdollistaa tekstin ja grafiikan kirjoittamisen CD- ja DVD-levyjen päälle samalla laserilla, jolla data poltetaan levyn pintaan. Tämän vuoksi levy laitetaan asemaan ylösalaisin, kun levypintaa kuvitetaan LightScribe-tekniikalla. Tekniikka vaatii toimiakseen LightScribea tukevia aihioita ja DVD-polttimen. Tekniikalla ei toistaiseksi voi kirjoittaa kuin mustavalko- ja harmaasävygrafiikkaa. Alun perin LightScribe-levyjä oli vain seepian värisenä, mutta nykyään niitä saa myös viidellä muulla värillä. Lisäksi LightScribe-tekniikka on tarkentunut huomattavasti.
Historiaa

LightScriben kehitti Hewlett-Packardille työskentelevä Daryl Anderson vuonna 2004. Se oli ensimmäinen grafiikan suoraan levylle laserilla kirjoittava tekniikka, jolla saa poltettua kuvia levyn etikettipuolelle. DiscT@2 oli samankaltainen vuonna 2002 markkinoille tullut tekniikka. Toisin kun LightScribe, DiscT@2 polttaa kuvat levyn datapuolelle sen käyttämättömälle alueelle.
LightScribe.com-verkkosivut, joilla HP aiemmin mainosti LightScribe-tekniikaa ja jakeli tekniikkaan liittyviä ohjelmia, on suljettu 2014.
Leigh Jakes

| Henkilötiedot |
| --- | --- | --- | --- |
Syntymäaika: 24. maaliskuuta 1988 (ikä 36)
Syntymäpaikka: McDonough,  Yhdysvallat
Pelipaikka: puolustaja
Seurat
| Vuodet | Seura | O | (M) |
| 2006–2010 |  Northwestern University | 61 | (1) |
| 2011 |  Chicago Red Stars | – | (–) |
| 2011 |  Falköpings KIK | 7 | (0) |
| 2013 |  Kokkola F10 | 19 | (2) |
| 2014– |  NiceFutis |  |  |
 Seurajoukkueuran tilastot kattavat vain kansalliset sarjat.
Leigh Jakes (s. 24. maaliskuuta 1988) on yhdysvaltalainen jalkapalloilija. Hän pelaa kaudella 2014 porilaisessa NiceFutiksessa.
Jakes on aikaisemmin pelannut Yhdysvaltojen yliopistosarjojen lisäksi WPSL-liigan Chicago Red Starsin joukkueessa, Ruotsin Superettanin Falköpings KIK:ssa sekä kaudella 2013 Naisten Liigan Kokkola F10:ssä.
Leigh jakesin isä Van Jakes pelasi vuosina 1983–1989 amerikkalaista jalkapalloa NFL-liigassa.
Kühne Logistics University

| KLU Kühne Logistics University |
| --- | --- |
  
Perustettu:  2010
Rehtori:  Andreas Kaplan
Sijainti:  Hampuri,  Saksa
Sivusto:  
KLU (Kühne Logistics University) on Hampurissa, Saksassa sijaitseva valtion akkreditoima yliopisto, joka kouluttaa johtajia, joilla on vahva operatiivinen ajattelutapa ja osaaminen, joka perustuu yliopiston keskeisiin osaamisalueisiin, eli digitaaliseen muutokseen, |kestävään kehitykseen ja yrittäjyyteen. |Kühne Foundationin tukemana KLU edistää erityisesti logistiikkaa ja toimitusketjun hallintaa tutkimus- ja opetustoiminnallaan.
Historia

KLU:n perustivat vuonna 2010 Klaus-Michael Kühne ja hänen säätiönsä Kühne Foundation, joka sijaitsee Schindellegissä, Sveitsissä. Vuonna 2013 Hampurin entinen pormestari ja nykyinen Saksan liittokansleri Olaf Scholz avasi yliopiston kampuksen Hampurin HafenCityssä. Yhdessä INSEAD:n kanssa KLU avasi humanitaarisen logistiikan keskuksensa vuonna 2016.  Vuonna 2021 KLU luokiteltiin Studyportalsin mukaan maailman parhaaksi yliopistoksi.   KLU aikoo avata useita kampuksia Aasiassa, Latinalaisessa Amerikassa ja Afrikassa.
Sijoitukset

Foundation for International Business Administration Accreditation (FIBAA) on akkreditoinut kaikki KLU:n kurssit. Vuonna 2021 KLU sai Studyportalsin Global Student Satisfaction Award -palkinnon, joka perustuu pelkästään opiskelijoiden arvosteluihin.
Kumppaniyliopistot

Audencia Business School
Chalmersin teknillinen korkeakoulu
EM Strasbourg Business School
Leuvenin katolinen yliopisto
Moskovan talouskorkeakoulu
Reykjavíkin yliopisto
Rotterdamin Erasmus-yliopisto
Singaporen kansallinen yliopisto
Stellenboschin yliopisto
Puheenjohtajat

Wolfgang Peiner (2010–2012)
Thomas Strothotte (2013–2022)
Andreas Kaplan (vuodesta 2023)
Aiheesta muualla

Viralliset sivut
Klaus-Michael Kühne - Olaf Scholz